Putini përball forcës së qytetarëve
Analistët thonë se në se fuqizimi i qytetarëve vazhdon të përhapet, pozita e Putin në Kremlin do të bëhet gjithnjë e më e pasigurtë
Kryeministri Vladimir Putin korri një fitore të thellë në zgjedhjet presidenciale të Rusisë të djelën. Por tani ai përballet me një sfidë të re: klasën e mesme që po bëhet gjithnjë e më e fuqishme në Rusi. Së pari, policia u përpoq të mos i lejonte njerëzit t’i bashkoheshin mitingjeve të opozitës. Kur kjo nuk dha rezultat, ata filluan t’i arrestonin njerëzit... Gjithsej u ndaluan 600 protestues në Moskë dhe Shën Petersburg. Michael Dukhovich, organizator i një blloku partish pro-Putinit, thotë se protestuesit janë thjesht dështak. Por Konstantin Von Eggert, një analist rus, mendon se situata po e ndan Rusinë më dysh. Gati 15 mijë njerëz qëndruan për dy orë në Moskën me dëborë për të protestuar ndaj fitores së zotit Putin. Alexandra Dimitriyeva është votuese për here të parë – dhe protestuese për herë të parë. Alexey Naumov doli vullnetar të djelën si vëzhgues i zgjedhjeve. Posterat – me parrullat si "6 vjet të humbur," reflektojnë atë që shumë mendojnë për të ardhmen. Shumë rusë llogarisin se sa vjeç do të jenë në vitin 2024, limiti i tanishëm kur zoti Putin pritet të largohet nga pushteti. Tatyana Pariva, një student 19 vjeçare, është çuditur sesi zoti Putin fitoi 64 përqind të votave. Muajin e kaluar, gazeta Novaya Gazeta zhvilloi një garë për posterin më të mire të protestave. Parrulla fituese ishte: "Ne nuk jemi opozitë. Jemi punëdhënësit tuaj. Ne nuk protestojmë. Ne ju pushojmë nga puna." Analistët thonë se në se ky fuqizim i qytetarëve vazhdon të përhapet, pozita e zotit Putin në Kremlin do të bëhet gjithnjë e më e pasigurtë.